Diari Oficial de la Generalitat Valenciana


Sumari del DOGV 6383, del 25-10-2010 (2010/11343)

Notificació de resolució. Expedient número 2008/0289 Agres.
-----------------------------------------------------------

### Dades del document

Número de DOGV
:   6383

Data del DOGV
:   25-10-2010

Secció del DOGV
:   V. ANUNCIS - C) ALTRES ASSUMPTES

Número del document
:   2010/11745


Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Anunci

Notificació de resolució. Expedient número 2008/0289 Agres. [2010/11292]  
Pel fet que han resultat infructuoses les gestions realitzades per a efectuar la notificació dirigida a Inversiones Brezo, SL, al domicili que figura en la seua sol·licitud de declaració d'interés comunitari per a la implantació d'una indústria de filatures, en sòl no urbanitzable, a la partida la Fita, polígon 17, parcel·les 28 i 29, del municipi d'Agres, d'acord amb el que preveu l'art. 59 de la Llei de règim jurídic de les administracions públiques i del procediment administratiu comú, es porta a efecte mitjançant aquest edicte.  
Acte que es notifica:  
«El conseller de Medi Ambient, Aigua, Urbanisme i Habitatge, i vicepresident tercer del Consell va adoptar, en data 10 de març de 2010, la resolució que tot seguit es transcriu:  
"Vist l'expedient promogut per Inversiones Brezo, SL de sol·licitud de declaració d'interés comunitari per a la implantació d'una indústria de filatures, en sòl no urbanitzable, a la partida la Fita, polígon 17, parcel·les 28 i 29, del municipi d'Agres i de conformitat amb els següents,  
Antecedents de fet  
Primer. En data 23 d'abril de 2008 s'ha presentat la declaració d'interés comunitari per a la implantació d'una indústria de filatures, a la partida la Fita, polígon 17, parcel·les 28 i 29, del municipi d'Agres.  
Segon. El sòl on es pretén implantar l'activitat es troba classificat pel planejament vigent al municipi d'Agres com a sòl no urbanitzable comú.  
Tercer. L'Ajuntament d'Agres remet la sol·licitud, en el si del procediment de llicència ambiental sol·licitada per la mercantil Inversiones Brezo, SL, d'acord amb el que disposa l'art. 51 de la Llei 2/2006, de 5 de maig, de prevenció de la contaminació i qualitat ambiental.  
L'expedient ha sigut sotmés a exposició pública mitjançant la publicació en el BOP núm. 37 de data 20 de febrer de 2008 i una notificació als veïns limítrofs a l'actuació. Consta la presentació d'al·legacions per part de Carlos Ferrándiz Moltó, Rosario Abad Vicens, Miguel Ángel Fernández Jiménez i M. Dolores Milà Martín.  
Quart. Consta en l'expedient l'informe següent:  
- Ajuntament d'Agres: informe de data 11 de novembre de 2008, en sentit favorable, on s'indica el següent:  
"(...) Els terrenys on es pretén realitzar l'activitat estan situats en sòl classificat com a sòl no urbanitzable comú, i es permeten, segons art. 25 de la Llei 10/2004, les activitats industrials i productives, si bé requereix la tramitació d'una declaració d'interés comunitari.(...)  
(...) Que a la nau que hi ha en aquest terreny es realitza una activitat d'indústria de filatura.  
Que el 8.8.2006 es va sol·licitar a l'Ajuntament una llicència d'activitat d'indústria de filatura a les esmentades naus, i es condicionà la concessió de llicència a l'obtenció de la 0.1. C. com a requisit indispensable.  
Que a hores d'ara encara no disposa de la declaració d'interés comunitari ni de l'acta de comprovació favorable de l'Ajuntament.  
És per això que s'insta l'Ajuntament a incoar el procediment de protecció de legalitat urbanística segons l'art. 524 de ROGTU. (...)  
(...) La necessitat emplaçament en sòl no urbanitzable del municipi s'explica per la no-existència de sòl de caràcter industrial en aquest. Així mateix, les característiques del nucli urbà d'Agres, que conserva el caràcter rural i tradicional, aconsellen la situació d'indústries lluny d'aquest.  
L'emplaçament respecte a infraestructures és idoni, ja que té resolt l'accés rodat, amb una carretera de 6 m d'ample, que arriba fins a la porta de la nau, posseeix subministrament elèctric i d'aigua potable, com també una solució a la retirada de residus sòlids i depuració d'aigües residuals. (...)  
(...) La utilització racional del territori és òptima en la proposta de declaració d'interés comunitari, ja que es proposa reutilitzar una construcció ja existent i que estava en estat d'abandó. Per tant, no es produiran impactes ambientals, ja que no es realitzaran canvis d'ús del sòl (la parcel·la ja està transformada i amb un ús industrial). (...)"  
Cinqué. En data 24 de novembre de 2008 el Servei Territorial d'Ordenació del Territori d'Alacant emet un informe desfavorable respecte a aquesta sol·licitud de declaració d'interés comunitari, i proposa la inadmissió a tràmit.  
Sisé. En data 26 de febrer de 2010 el Servei de Coordinació Territorial de la Direcció General d'Urbanisme, basant-se en les dades aportades en l'informe remés pel Servei Territorial, emet un informe en relació amb les seues competències de supervisió i coordinació, i per a la determinació dels criteris i les directrius de política urbanística i de sòl.  
Fonaments de dret  
Primer. Per a resoldre aquesta sol·licitud té atribució el conseller de Medi Ambient, Aigua, Urbanisme i Habitatge, segons estableix l'article 6.j) del Reglament dels òrgans territorials i urbanístics de la Generalitat, aprovat per Decret 162/2007, de 21 de setembre.  
Segon. La sol·licitud a què es refereixen aquestes actuacions s'ha de resoldre segons el que disposa l'article 37 de la Llei 10/2004, de 9 de desembre, de la Generalitat, de sòl no urbanitzable, el qual assenyala que la conselleria competent en matèria d'ordenació del territori i urbanisme, amb un informe previ municipal, no admetrà a tràmit aquelles iniciatives que no s'ajusten als pressupostos exigits per aquesta llei i pel planejament aplicable.   
D'altra banda, l'article 89.4 de la Llei 30/1992, de 26 de novembre, de règim jurídic de les administracions públiques i del procediment administratiu comú assenyala que l'administració pot resoldre la inadmissió de les sol·licituds de reconeixement de drets no previstos en l'ordenament jurídic o manifestament faltats de fonament.  
Tercer. Amb independència que l'ús industrial concret previst (indústria de filatures), a falta de justificació, a priori no encaixa en cap dels supòsits previstos com a admissibles en l'apartat 2 de l'article 26 de la Llei 10/2004, ja que no es considera necessari emplaçament en sòl no urbanitzable, a la vista dels plànols i la documentació aportada s'observa que l'ocupació de l'edificació en el projecte (25,43%) i la separació mínima als límits (1 m), supera l'ocupació màxima de l'edificació (2%) i no compleix la separació mínima a límits (10 m) establida en el planejament vigent al municipi per a sòl no urbanitzable comú.  
I com en cap cas l'actuació pretesa pot ser objecte de la declaració d'interés comunitari, resulta pertinent no admetre a tràmit la sol·licitud formulada ja que siga quina siga la documentació que es puga aportar a l'expedient al llarg de la seua tramitació, no pot variar en res aquesta consideració inicial.  
L'anterior circumstància va ser posada de manifest al promotor de l'actuació per mitjà d'un escrit de data 5 d'agost de 2008, notificat en data 6 d'agost de 2008, a fi que, d'acord amb el que preceptua l'article 84 de la Llei 30/1992, de 26 de novembre, de règim jurídic de les administracions públiques i del procediment administratiu comú, en el termini de quinze dies al·legara el que estimara convenient en defensa dels seus interessos. Transcorregut aquest termini, no hi consta la presentació d'al·legacions.  
Per tot això, s'observa la incompatibilitat del que s'ha sol·licitat amb els preceptes i les normes esmentades de pertinent aplicació en matèria d'urbanisme, resolc:  
Primer  
No admetre a tràmit la sol·licitud formulada per Inversiones Brezo, SL, de sol·licitud de declaració d'interés comunitari per a la implantació d'una indústria de filatures, en sòl no urbanitzable, a la partida la Fita, polígon 17, parcel·les 28 i 29, del municipi d'Agres.  
Segon  
Traslladar-ho a l'Àrea de la Inspecció d'aquesta Conselleria a l'efecte oportú.  
Contra aquesta resolució, que posa fi a la via administrativa, pot interposar-se recurs de reposició davant del conseller de Medi Ambient, Aigua, Urbanisme i Habitatge en el termini d'un mes comptador des de l'endemà de la notificació, d'acord amb el que estableixen els articles 116.1 i 117.1 de l'esmentada Llei 30/1992, de 26 de novembre, de règim jurídic de les administracions públiques i del procediment administratiu comú, en la redacció donada per la Llei 4/1999, de 13 de gener; o bé recurs contenciós administratiu davant de la Sala Contenciosa del Tribunal Superior de Justícia de la Comunitat Valenciana en el termini de dos mesos, comptadors des de l'endemà de la notificació, de conformitat amb el que disposa l'article 46.1 de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjudici que els interessats puguen exercir qualsevol altre recurs que consideren oportú."  
Aquesta notificació és transcripció exacta de la resolució original que consta en l'expedient.»  
València, 4 d'octubre de 2010.- El director general d'Urbanisme: José M. Selva Ros.